Ахметьянов Рифкат Газизянович — Википеди

# Ахметьянов Рифкат Газизянович

### Википедири материал

Рифкат Газизянович Ахметьянов — филологи ăслăлăхĕсен тухтăрĕ, профессор.

## [тӳрлет] Пурнăçĕпе ĕçĕ-хĕлĕ

Пушкăртри Иглин районĕнчи Турпаслă ялĕнче 1933 çулхи утă уйăхĕн 10-мĕшĕнче çуралнă. Пушкăрт патшалăх университетĕнчен вĕренсе тухнă хыççăн вырăс чĕлхипе литератури тата акăлчан чĕлхи вĕрентӳçинче, 1963 - 1995 çулсенче Тутарстанăн Ăслăлăх акдемийĕн чĕлхепе литература тата истори институтĕнче ĕçленĕ.

1969 çулта "Этимологические основы лексики татарского языка" темăпа кандидат дисертацине, 1933 çулта "Татарский язык в Волго-Камском языковом союзе" доктор тĕпчевне хӳтĕленĕ. 3 томпа тухнă "Тутарла-вырăсла пысăк словарĕ" пухса хатĕрлекенсенчен пĕри шутланать. Тĕпрен илсен, унăн ĕçĕ-хĕлĕ лексикологипе историллĕ фонетикăпа çыхăннă.

Чĕлхеçĕ чăваш чĕлхине тишкерсе тĕрлĕ тĕпчев ĕçĕ çырнă. Стерлитамакри педагогика институтĕнче чăваш чĕлхипе фольклорне вĕрентнĕ.

Хальхи вăхăтра Пушкăрстанри Бирск хулинчи патшалăх педагогика институтĕнче тĕрĕк тата финн-укăр филологийĕн кафедрин пуçлăхĕ.

## [тӳрлет] Кĕнекисем

### [тӳрлет] Уйрăм кăларăмсем

- Сравнительное исследование татарского и чувашского языков: (фонетика и лексика), Мускав, 1978.
- Общая лексика духовной культурынародов Среднего Поволжья. Мускав, 1981.
- Общая лексика материальной культуры народов Среднего Поволжья, Мускав, 1981.

### [тӳрлет] Статйисем

- "Случаи гаплологии и эллипсиса в чувашском языке и соответствующие им татарские словосочетания"// Проблемы словосочетаний в тюркских языках: Материалы науч. сессиии , НИИ яз., лит., истории и экономики при Совмине Чуваш. АССР, Шупашкар, 1975.
- "О соответствиях звуков Р и Л в зоне татарско-чувашских контактов" // Источниковедение и история тюркских языков, Хусан, 1978.

Категорисем: Чĕлхе тĕпчевçисем | Чăваш чĕлхи тĕпчевçисем

##### Views

- Статья
- Сӳтсе яв
- Хальхи верси

##### Хутшăнасси

- Портал
- Канашлу
- Пулăшу
- Нимелĕх

##### Шыра